CELEX: 31999D0715
Language: da
Date: 1999-10-20 00:00:00
Title: 1999/715/EF: Kommissionens beslutning af 20. oktober 1999 om ydelse af produktionsstøtte for spiseoliven i Frankrig (meddelt under nummer K(1999) 3368) (Kun den franske udgave er autentisk)

Avis juridique important

|

31999D0715

1999/715/EF: Kommissionens beslutning af 20. oktober 1999 om ydelse af produktionsstøtte for spiseoliven i Frankrig (meddelt under nummer K(1999) 3368) (Kun den franske udgave er autentisk)  

EF-Tidende nr. L 283 af 06/11/1999 s. 0016 - 0019

KOMMISSIONENS BESLUTNINGaf 20. oktober 1999om ydelse af produktionsstøtte for spiseoliven i Frankrig(meddelt under nummer K(1999) 3368)(Kun den franske udgave er autentisk)(1999/715/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 1638/98(2), særlig artikel 5, stk. 4, ogud fra følgende betragtninger:(1) Artikel 5, stk. 4, i forordning nr. 136/66/EØF giver medlemsstaterne mulighed for at tildele spiseoliven en del af deres nationale garantimængder og en del af deres olivenolieproduktionsstøtte på betingelser, som Kommissionen skal godkende efter proceduren i artikel 38;(2) Frankrig har indgivet en ansøgning for produktionsåret 1999/2000, og betingelserne for ydelse af støtten bør fastsættes;(3) det bør fastsættes, at støtten ydes til producenter af forarbejdede spiseoliven fra en olivenplantage i Frankrig, og det bør anføres, på hvilke betingelser støtten kan ydes;(4) forarbejdningsperioden bør fastsættes fra den 1. september 1999 til den 31. august 2000; oliven bør anses for forarbejdede, når de har undergået en første behandling i saltlage i mindst femten dage og er endeligt fjernet fra saltlagen, eller som et alternativ hertil en passende behandling, der gør dem egnet til konsum;(5) vægten af de forarbejdede spiseoliven, til hvilke der kan ydes støtte, samt ækvivalensen mellem forarbejdede spiseoliven og olivenolie bør bestemmes med henblik på beregning af enhedsstøtten for spiseoliven og forvaltning af de nationale garantimængder;(6) de virksomheder, som forarbejder spiseoliven, bør godkendes på betingelser, der bør nærmere fastsættes; der bør tages hensyn til, at forarbejdningsvirksomhederne i områder med kontrolleret oprindelsesbetegnelse (AOC) skal føre et lagerregnskab uanset kvaliteten af de spiseoliven, der forarbejdes;(7) der bør fastsættes bestemmelser for kontrol af støtten til spiseoliven; i disse bestemmelser skal der bl.a. stilles krav om, at producenten afgiver dyrkningserklæring om spiseoliven, og at forarbejdningsvirksomhederne meddeler de olivenmængder, der er leveret af producenterne, og som har forladt forarbejdningskæden, samt fastsættes forpligtelser for de udbetalende organers kontrol; der bør fastsættes bøder for producenterne af spiseoliven, hvis erklæringerne afviger fra de forhold, der er konstateret ved kontrol;(8) de data, som indgår i beregningen af støtten til producenter af forarbejdede spiseoliven bør fastlægges; der kan ydes forskud på støtten på visse betingelser;(9) Frankrig bør meddele Kommissionen de nationale foranstaltninger, der træffes til at anvende denne beslutning, samt de data, der indgår i beregningen af forskuddet og den endelige støtte;(10) de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -VEDTAGET FØLGENDE BESLUTNING:Artikel 1For olivenolieproduktionsåret 1999/2000 bemyndiges Frankrig til at yde produktionsstøtte for spiseoliven på de i denne beslutning fastsatte betingelser.Artikel 21. Produktionsstøtten for spiseoliven ydes til producenter af oliven fra olivenplantager i Frankrig, hvorfra disse oliven sendes til forarbejdning til spiseoliven i en virksomhed, der er godkendt til dette formål.2. For olivenolieproduktionsåret 1999/2000 ydes støtte for forarbejdede spiseoliven fra den 1. september 1999 til den 31. august 2000.3. I denne beslutning forstås ved forarbejdede spiseoliven oliven, der i mindst 15 dage har undergået en første behandling i saltlage, og som er endeligt fjernet fra saltlagen, eller som alternativ hertil en passende behandling, der gør dem egnet til konsum.Artikel 31. Ved beregningen af enhedsstøtten for spiseoliven og forvaltningen af de nationale garantimængder for olivenolie anses 100 kg forarbejdede spiseoliven for at svare til 13 kg olivenolie, til hvilken der kan ydes den produktionsstøtte, som er fastsat i artikel 5 i forordning nr. 136/66/EØF.2. Den vægt af forarbejdede spiseoliven, der skal tages i betragtning, er den drænede nettovægt af hele oliven efter forarbejdning, eventuelt knuste, men ikke udstenede oliven.Artikel 41. Der tildeles et godkendelsesnummer til de virksomheder, som:- senest den 31. oktober 1999 indgiver en ansøgning om godkendelse, ledsaget af de oplysninger, som er omhandlet i stk. 2, og af en accept af de forpligtelser, som er omhandlet i stk. 3- afsætter forarbejdede spiseoliven, der eventuelt har undergået andre tilberedninger- råder over anlæg, der mindst kan forarbejde 5 tons oliven om året for regionen Korsika og for oliven, som er høstet i et område med kontrolleret oprindelsesbetegnelse (AOC), samt 10 tons oliven for de øvrige områder.2. Ansøgningen om godkendelse skal mindst indeholde:- en beskrivelse af de tekniske forarbejdningsanlæg og lagerfaciliteter med angivelse af kapaciteten- en beskrivelse af de forskellige tilberedningsmåder for forarbejdede spiseoliven til afsætning, med angivelse for hver enkelt tilberedningsmåde af gennemsnitsvægten for de forarbejdede spiseoliven pr. kg tilberedt produkt- en detaljeret lageroversigt pr. 1. september 1999 for spiseoliven i de forskellige tilberedningsfaser og for hver enkelt tilberedningsmåde.3. For at opnå godkendelse forpligter virksomheden sig til:- særskilt at modtage, behandle og oplagre dels spiseoliven, til hvilke der kan ydes støtte, og dels spiseoliven med oprindelse i tredjelande og spiseoliven, til hvilke der ikke kan ydes støtte- at føre et lagerregnskab over spiseoliven i tilknytning til finansregnskabet med angivelse for hver dag af:a) de modtagne mængder oliven for de enkelte partier med angivelse af producenten af hvert partib) de mængder oliven, der er under forarbejdning, og de forarbejdede mængder spiseoliven, jf. artikel 2, stk. 3c) de mængder spiseoliven, hvis tilberedning er afsluttetd) de mængder spiseoliven, der har forladt virksomheden for hver enkelt tilberedningsmåde med angivelse af modtagerne- at levere de dokumenter og oplysninger, som er omhandlet i artikel 6, på de nævnte betingelser til den producent, som er omhandlet i artikel 2, stk. 1, samt til det ansvarlige organ- at underkaste sig enhver kontrol, der er fastsat i forbindelse med ordningen i denne beslutning.4. Godkendelsen afvises eller trækkes straks tilbage for den virksomhed, der:- ikke opfylder eller ikke længere opfylder betingelserne for godkendelse, eller- forfølges af myndighederne for uregelmæssigheder med hensyn til den ordning, der er fastsat i forordning nr. 136/66/EØF, eller- er straffet for en overtrædelse af nævnte forordning i løbet af de sidste 24 måneder.5. Med henblik på endelig godkendelse kontrolleres en bestemt virksomheds erklæringer ved et besøg på stedet.Artikel 5Med henblik på ydelse af produktionsstøtte for spiseoliven indgiver producenten senest den 31. december 1999 en dyrkningsattest til bekræftelse af, at erklæringen for produktionsstøtten for olivenolie også vedrører spiseoliven, eller eventuelt en ny erklæring, der indeholder alle de oplysninger for spiseoliven, der i nævnte dyrkningserklæring er fastsat for olivenolie.Hvis de pågældende oplysninger allerede er fremlagt og stadig er uændrede, begrænses den supplerende erklæring til henvisninger til den pågældende dyrkningserklæring og de pågældende marker.Erklæringerne om spiseoliven indlæses i den alfanumeriske database, der er fastsat for ordningen for produktionsstøtte til olivenolie.Artikel 61. Den godkendte virksomhed udsteder til den producent, som er omhandlet i artikel 2, stk. 1, senest en måned efter leveringen af det sidste parti, dog senest den 30. juni 2000, en leveringsattest med angivelse af nettovægten for de oliven, som er modtaget af virksomheden.Attesten er baseret på alle dokumenter om vægten af de leverede partier oliven.2. Den godkendte virksomhed meddeler det ansvarlige organ og kontrolkontoret:a) inden den 10. i hvert kvartal:- de mængder oliven, som i det foregående kvartal blev modtaget, var under forarbejdning og blev endeligt forarbejdet, jf. artikel 2, stk. 3- de mængder oliven, som i det foregående kvartal blev tilberedt og forlod virksomheden for hver enkelt tilberedningsmåde- de samlede mængder, som er nævnt i de to første led, samt lageroversigten ved udgangen af det foregående kvartalb) inden den 1. juli 2000 navnelisten over de producenter, som er omhandlet i artikel 2, stk. 1, for forarbejdningsperioden i artikel 2, stk. 2, og de mængder, som attesten i stk. 1 blev udstedt til dem forc) inden den 1. juni 2001 de samlede mængder, der blev leveret i forarbejdningsperioden i artikel 2, stk. 2, og de tilsvarende samlede forarbejdede mængder.Artikel 71. Producenten af spiseoliven indgiver direkte eller indirekte til det ansvarlige organ inden den 1. juli 2000 en støtteansøgning med angivelse af mindst:- sit navn og sin adresse- en henvisning til den pågældende dyrkningserklæring- den godkendte virksomhed, hvortil oliven er leveret.Ansøgningen ledsages af den leveringsattest, som er omhandlet i artikel 6, stk. 1.Ansøgningen ledsages eventuelt af en ansøgning om forskud på støtten.2. For sen indgivelse af en støtteansøgning medfører en nedsættelse på 1 % pr. forsinket arbejdsdag af den støtte, som producenten ville have haft ret til, hvis ansøgningen var blevet indgivet rettidigt. Ved en forsinkelse på over 25 dage afvises ansøgningen.Artikel 81. Inden den endelige udbetaling af støtten foretager det ansvarlige organ den nødvendige kontrol af:- de mængder spiseoliven, som der blev udstedt leveringsattester for- de forarbejdede mængder spiseoliven og deres fordeling pr. producent.Kontrollen omfatter:- flere fysiske inspektioner af de oplagrede varer samt en revision af de godkendte virksomheders regnskab- en øget kontrol af støtteansøgningerne med hensyn til de olivendyrkere, der ansøger om støtte både for spiseoliven og olivenolie.2. Frankrig træffer alle de nødvendige foranstaltninger for at kontrollere, om:- retten til produktionsstøtte for spiseoliven er overholdt- oliven, der er leveret til en virksomhed, som er godkendt under denne beslutning, er udelukket fra retten til produktionsstøtte for olivenolie- der er indgivet flere støtteansøgninger for de samme oliven.3. Uden at dette berører de sanktioner, som Frankrig har fastsat, ydes der ingen støtte til den i artikel 2, stk. 1, omhandlede producent, hvis erklæring som omhandlet i artikel 5 eller støtteansøgning som omhandlet i artikel 7 viser sig at være i modstrid med de forhold, der er konstateret ved kontrol. Artikel 15 i Kommissionens forordning (EF) nr. 2366/98(3) anvendes dog mutatis mutandis.Artikel 91. Hver producent som omhandlet i artikel 2, stk. 1, kan modtage et forskud på den støtte, der er ansøgt om. Forskuddet på støtten svarer til det enhedsbeløb, der er omhandlet i artikel 17a, stk. 1, i Rådets forordning (EØF) nr. 2261/84(4), multipliceret med den mængde olivenolie, der efter artikel 3, stk. 1, svarer til mængden af forarbejdede spiseoliven.I forbindelse med forskuddet til producenten fastlægges mængden af forarbejdede spiseoliven ved at multiplicere den mængde, der er anført i leveringsattesten, og som er bekræftet af andre oplysninger, som det ansvarlige organ har modtaget, med en foreløbig forarbejdningskoefficient. Det ansvarlige organ fastsætter nævnte koefficient ud fra de disponible data for den pågældende godkendte virksomhed. Den mængde spiseoliven, der tages i betragtning, må dog ikke overstige 90 % af mængden af leverede spiseoliven.2. Der betales et forskud på støtten fra den 16. oktober 2000 til den producent, der har ansøgt herom efter artikel 7, stk. 1.Artikel 101. Uden at dette berører de nedsættelser, der er fastsat i artikel 20d i forordning nr. 136/66/EØF, svarer støtten til det enhedsbeløb, som er omhandlet i artikel 17a, stk. 2, i forordning (EØF) nr. 2261/84, multipliceret med den mængde olivenolie, der i henhold til artikel 3, stk. 1, svarer til mængden af forarbejdede spiseoliven.I forbindelse med støtten til producenter som omhandlet i artikel 2, stk. 1, fastlægges mængden af forarbejdede spiseoliven ved at multiplicere den mængde, der er anført i leveringsattesten, og som er bekræftet af andre oplysninger, som det ansvarlige organ har modtaget, med en forarbejdningskoefficient for den pågældende virksomhed. Denne koefficient er lig med forholdet mellem de samlede mængder forarbejdede spiseoliven og de samlede mængder spiseoliven, for hvilke der er udstedt leveringsattest for olivenolie i det pågældende produktionsår.Hvis den mængde forarbejdede oliven, der svarer til støtten i leveringsattesten, ikke kan fastslås, beregnes mængderne af forarbejdede spiseoliven for de pågældende producenter med gennemsnitskoefficienten for de andre virksomheder. Uden at dette berører de rettigheder, som de pågældende olivendyrkere kan gøre gældende over for virksomheden, kan nævnte mængde forarbejdede oliven ikke overstige 75 % af mængden i leveringsattesten.2. Støtten eller eventuelt det resterende støttebeløb betales i sin helhed til producenten efter den kontrol, som er omhandlet i artikel 8 inden 90 dage efter Kommissionens fastsættelse af enhedsstøttebeløbet.Artikel 11Frankrig giver:- straks Kommissionen meddelelse om de nationale foranstaltninger, der er truffet ved anvendelse af denne beslutning- inden den 1. august 2000 Kommissionen meddelelse om de mængder olivenolie, der svarer til den forventede produktion af forarbejdede spiseoliven, samt de foreløbige forarbejdningskoefficienter for dette skøn- inden den 16. juni 2001 Kommissionen meddelelse om de mængder olivenolie, der svarer til den faktiske produktion af forarbejdede spiseoliven, samt de endelige forarbejdningskoefficienter.Artikel 12Denne beslutning er rettet til Den Franske Republik.Udfærdiget i Bruxelles, den 20. oktober 1999.På Kommissionens vegneFranz FISCHLERMedlem af Kommissionen(1) EFT 172 af 30.9.1966, s. 3025/66.(2) EFT L 210 af 28.7.1998, s. 32.(3) EFT L 293 af 31.10.1998, s. 50.(4) EFT L 208 af 3.8.1984, s. 3.